ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 164 

2 Μαρτίου 1993 


ΠΕ ΡΙΕΧΟΜΕ ΝΑ 

ΑΝΔΑΣΩΣΕΙΣ 

ΑΠΟΦΑΣΕΙΣ 

Άρση πράξης κήρυξης ως αναδασωτέας στην περιοχή 
Βελβιτσίου Δήμου Πατρέων . 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

«Έγκριση μεταφοράς συντελεστή δόμησης ακινήτου 
που έχει χαρακτηρισθεί ως ιστορικό διατηρητέο 
μνημείο και βρίσκεται εντός του ρυμοτομικού σχε¬ 


δίου του Δήμου Ιστιαίας (Ν. Εύβοιας)» .,. 2 

«Έγκριση μεταφοράς συντελεστή δόμησης ρυμοτο- 
μουμένου ακινήτου που βρίσκεται εντός του ρυμο¬ 
τομικού σχεδίου του Δήμου Ζωγράφου (Ν. Αττι¬ 
κής)».... 3 

«Έγκριση μεταφοράς συντελεστή δόμησης διατηρη¬ 
τέου ακινήτου που βρίσκεται εντός του ρυμοτομικού 
σχεδίου Δήμου Πατρέων (Ν. Αχάιας)» . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

( 1 ) 

Άρση πράξης κήρυξης ως αναδασωτέας στην περιοχή 
Βελβιτσίου Δήμου Πατρέων. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις περί αποκεντρώσεως διατάξεις. 

2. Το αριθ. 44 παρ. 1 του Ν. 998/79 «περί προστα¬ 
σίας των δασών και των δασικών εκτάσεων της χώρας». 

. 3. Την αριθ. 160417/1180/8.7.1980 δ/γή του 
Υπουργείου Γεωργίας «περί παροχής οδηγιών για τις 
αναδασωτέες εκτάσεις». 

4. Την αριθ. 2082/23.4.90 απόφαση του Δασαρ¬ 
χείου Πατρών που δημοσιεύθηκε στην Εφημερίδα Κυ- 


βερνήσεως (κωδικός αριθμός Δημοσιεύματος 16507) 
με την οποία κηρύχθηκε ως αναδασωτέα έκταση εμβα- 
δού 0,740 στρμ. στη θέση «Δραγόλαινα» περιοχής Βελ- 
βιτσίου Δήμου Πατρέων. 

5. Την αριθ. Ζα/160/26.1.85 απόφαση του Νομάρχη 
Αχαΐας, σχετική με την μεταβίβαση αρμοδιοτήτων 
στους Προϊσταμένους των Δασικών υπηρεσιών. 

6. Την αριθ. 10412/92/4.1.93 αναφορά του Δασαρ¬ 
χείου Πατρών με την οποία εισηγείται την άρση της πα¬ 
ραπάνω πράξης, για έκταση 0,740 στρμ. διότι πρόκει¬ 
ται για έκταση Π.Δ.Α. που ακυρώθηκε με τις αποφάσεις 
αριθ. 189/90 και 1061/91 του Ειρηνοδικείου και Μο¬ 
νομελούς Πρωτοδικείου Πατρών αντίστοιχα και τελικά 
αποφασίσθηκε με το 2242/20.4.92 πρακτικό του Δι¬ 
καστικού Γραφείου Πατρών να μην ασκηθεί τακτική 
αγωγή και τούτο διότι η παραπάνω έκταση ήταν παλαιό 
χωράφι του Γεωργίου Ν. Κωστοπούλου κατοίκου Βελ- 
βιτσίου (χαράδρου) Δήμου Πατρέων, αποφαβίξουμε: 

Αίρουμε την αναδάσωση επί ιδιωτικής έκτασης, που 
κηρύχθηκε αναδασωτέα με την αριθ. 2082/23.4.90 
απόφαση του Δασαρχείου Πατρών, εμβαδού 0,740 
στρμ. που βρίσκεται στη θέση «Δραγόλαινα» περιοχής 
Βελβιτσίου Δήμου Πατρέων, διότι όπως αποδείχθηκε 
από την έρευνα που έκανε το Δασαρχείο Πατρών, πρό¬ 
κειται για παλαιό χωράφι και εξακολουθεί να καλλιερ¬ 
γείται, μέχρι σήμερα, γεωργικά με τα παρακάτω όρια: 

Βόρεια: Με αγρόν Γεωργίου Νικ. Κωστοπούλου. 

Νότια: Με αμαξωτό δρόμο. 

Ανατολικά: Με αγρόν Γεωργίου Νικ. Κωστοπού¬ 
λου. 

Δυτικά: Με αγρόν Ιωάννη Κωστόπουλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Φεβρουάριου 1993 

Με εντολή Νομάρχη 
Ο Διευθυντής Δασών 
ΘΕΟΔΩΡΟΣ ΠΟΛΙΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 97 113/7260 (2) 

Έγκριση μεταφοράς συντελεστή δόμησης ακινήτου που 

έχειχαρακτηρισθεί ως ιστορικό διατηρητέο μνημείο και 

βρίσκεται εντός του ρυμοτομικού σχεδίου του Δήμου 

Ιστιαίας (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστοϋ δομήσεως 
κ.λπ.» (Α' 58).' 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του Ν. 880/1979» όπως τροποποιήθηκε με 
το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθμόν 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την 7918/14.10.1991 πράξη συναίνεσης ενώπιον 
της ενώπιον της συμβολαιογράφου Ιστιαίας Ελένης Ντα- 
λιάνη - Αναλυτή της Παναγιώτας συζ. Αθανασίου Τσικρικά, 
αποκλειστικής κυρίας του περιγραφομένου στο άρθρο 1 
ακινήτου. 

6. Την κατόπιν αυτοψίας του υπαλλήλου Ηλία Χατζηδη- 
μητρίου επιβεβαίωση των εμπλεκομένων στον υπολογι¬ 
σμό του μεταφερόμενου συντελεστή δόμησης στοιχείων 
του ακινήτου που βρίσκεται εντός του ρυμοτομικού σχε¬ 
δίου Δήμου Ιστιαίας επί των οδών Αγγ. Γοβιού αρ. 11 και 
Δημάρχου Ιωάννου Αντωνίου. 

7. Την 414/1991 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 34643/18.5.1992 απόφαση του Υπουργού Περι¬ 
βάλλοντος Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης με πρόταση του 
Υπουργού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 

Αρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που βρίσκεται εντός του ρυμοτο¬ 


μικού σχεδίου του Δήμου Ιστιαίας (Ν. Εύβοιας) επί των 
οδών Αγγ. Γ οβιού αρ. 11 και Δημάρχου Ιωάννου Αντωνίου 
και έχει χαρακτηριστεί ως ιστορικό διατηρητέο μνημείο με 
την ΥΠΠΟ/ΔΙΛΑΠ/Γ/322/4821/18.2.1986 (Β' 172) από¬ 
φαση της Υπουργού Πολιτισμού και του οποίου την απο¬ 
κλειστική κυριότητα έχει η παραπάνω συναινούσα στη με¬ 
ταφορά του συντελεστή δόμησης Παναγιώτα Αθαν. Τσι- 
κρικά όπως το βαρυνόμενο ακίνητο φαίνεται με στοιχεία 
Α, Β, Γ, Δ, Ε, Ζ, Α στο σχετικό πρωτότυπο διάγραμμα σε 
κλίμακα 1:100 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών Εφαρμογών με την 
97113/1992 πράξη του και που αντίτυπό του σε φωτοσμί¬ 
κρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν οικοπέδου: 390,70 τ.μ. 

β. Ποσοστό κάλυψης: 70%. 

γ. Συντελεστής δόμησης βάσει του οποίου πραγματο¬ 
ποιείται η μεταφορά: 2,1. 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 390,70 τ.μ.χ2,1=820,47 τ.μ. 

ε. Δομημένη επιφάνεια: 369,88 τ.μ. (208,79 τ.μ. στο 
ισόγειο και 161,09 τ.μ. στους ορόφους). 

στ. Μεταφερόμενη δομήσιμη επιφάνεια: 450,59 τ.μ. 
(64,70 τ.μ. από ισόγειο και 385,89 τ.μ. από ορόφους). 

Αρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα της Παναγιώτας συζ. Αθανασίου Τσι- 
κρικά, για εμβαδόν 450,59 τ.μ. (64,70 τ.μ. από ισόγειο και 
385,89 τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Δεκεμβρίου 1992 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Έγκριση μεταφοράς συντελεστή δόμησης ρυμοτομου- 

μένου ακινήτου που βρίσκεται εντός του ρυμοτομικού 

σχεδίου του Δήμου Ζωγράφου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π. Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
τον Ν. 880/1979» (Α' 154), όπως τροποποιήθηκε με το 
υπ’ αριθμόν 367/1987 Π. Δ/γμα (Α' 163). 

4. Τις διατάξεις του άρθρου 23 παρ. 1 (εδ. ιδ) του Ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Την Υ. 1958/22.12.1992 απόφαση του Πρωθυπουρ¬ 
γού και του Υπουργού Περιβάλλοντος Χωροταξίας και Δη¬ 
μοσίων Έργων «Ανάθεση αρμοδιοτήτων στους Υφυπουρ¬ 
γούς Περιβάλλοντος Χωροταξίας και Δημοσίων Έργων 
Χρήστο Κατσιγιάννη και Γεώργιο Βουλγαράκη» (Β' 744). 

6. Την 3762/11.5.1992 πράξη συναίνεσης - πράξη εκχώ¬ 
ρησης δικαιωμάτων αποζημίωσης προς το Δήμο Ζωγρά¬ 
φου, ενώπιον της συμβολαιογράφου Αθηνών Γαρυφαλιάς 
Καρακασιλιώτη - Μαυροφόρου, του Δούκα Ξ. Καλογήρου, 
αποκλειστικού κυρίου του παρακάτω περιγραφομένου 
ακινήτου. 

7. Την 33511/13.4.1992 αίτηση του Δούκα Ξ. Καλογή¬ 
ρου. 

8. Την 355/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Την 33513/1992 απόφαση του Υφυπουργού Περι¬ 
βάλλοντος Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η μεταφορά του συντελεστή δόμησης του 
ρυμοτομουμένου με τα από 27.10.72 (Δ' 309) και 26.1.79 


(Δ' 117), Π. Διατάγματα ακινήτου (βαρυνομένου), που βρί¬ 
σκεται εντός του ρυμοτομικού σχεδίου του Δήμου Ζωγρά¬ 
φου (Ν. Αττικής), επί της οδού Μούσκου και κοινοχρήστου 
χώρου και του οποίου την αποκλειστική κυριότητα έχει ο 
παραπάνω συναινών στην μεταφορά του συντελεστή δό¬ 
μησης Δούκας Ξ. Καλογήρου, όπως φαίνεται με στοιχεία 1 
-27- 20-21 -1 στο σχετικό πρωτότυπο διάγραμμα σε 
κλίμακα 1:200 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 951/1993 
πράξη του και που αντίτυπό του σε φωτοσμίκρυνση δημο¬ 
σιεύεται με το παρόν διατάγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου για το οποίο υφίσταται δικαίωμα 
μεταφοράς συντελεστή δόμησης: 202,03 τ.μ. 

β. Συντελεστής δόμησης της περιοχής βάσει του οποίου 
πραγματοποιείται η μεταφορά :3. 

γ. Ποσοστό κάλυψης: 70%. 

δ. Δομήσιμες επιφάνειες που αντιστοιχούν σ’ αυτό εί¬ 
ναι: 606,090 τ.μ.(202,03 τ.μ. χ 3,0 = 606,090 τ.μ.). 

ε. Μεταφερόμενες δομήσιμες επιφάνειες: 606,090 
τ.μ. (ήτοι 141,421 τ.μ. από ισόγειο και 464.669 τ.μ. από 
ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα της Δούκα Ξ. Καλογήρου για εμβαδόν 
606.090 τ.μ. (ήτοι 141,421 τ.μ. από ισόγειο και 464,669 
τ.μ. από ορόφους). 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

(4) 

Έγκριση μεταφοράς συντελεστή δόμησης διατηρητέου 

ακινήτου που βρίσκεται εντός του ρυμοτομικού σχε¬ 
δίου Δήμου Πατρέων (Ν. Αχάιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 “Περί 
καθορισμού ανωτάτου ορίου συντελεστού δομήσεως 
κ.λ.π. " (Α 58). 

2. Τις διατάξεις του π. δ/τος 470/1979«Περί μετασχη¬ 
ματισμού των συντελεστών δομήσεως εις εμβαδά κατά 
την εφαρμογή του ν. 880/1979” (Α 138) όπως τροποποιή¬ 
θηκε με το από 19.6.1987 π. δ/γμα (Δ 592). 

3. Τις διατάξεις του π. δ/τος 510/1979 “Περί ρυθμί- 
σεως θεμάτων μεταφοράς συντελεστού δομήσεως κατά 
τον ν. 880/1979” (Α 154), όπως τροποποιήθηκε με το υπ’ 
αριθμόν 367/1987 π. δ/γμα (Α 163). 

4. Τις διατάξεις του άρθρου 23 παρ. 1 (εδ. ιδ) του ν. 
1558/1985 “Κυβέρνηση και Κυβερνητικά Όργανα" (Α 
137). 

5. Την Υ 1958/1992 απόφαση του Πρωθυπουργού κθι 
του Υπουργού Περιβάλλοντος Χωροταξίας και Δημοσίων 
Έργων “Ανάθεση αρμοδιοτήτων στους Υφυπουργούς Πε¬ 
ριβάλλοντος Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη” (Β 744). 

6. Την 34251/6.11.1991 απόφαση του Υφυπουργού 
Περιβάλλοντος Χωροταξίας και Δημοσίων Έργων. 

7. Την 8415/18.6.1991 πράξη συναίνεσης ενώπιον της 
συμβολαιογράφου Πάτρας Ευθυμίας Ν. Οικονόμου, της 
Ελένης Βέτσου - Ιγγλέση εχούσης την αποκλειστική κυ¬ 
ριότητα του παρακάτω περιγραφομένου ακινήτου. 

8. Την κατόπιν αυτοψίας του υπαλλήλου Βασ. Δημητρα- 
κόπουλου, αρχιτέκτονος, επιβεβαίωση των εμπλεκομέ- 
νων στον υπολογισμό του μεταφερόμενου συντελεστή 
δόμησης στοιχείων του ακινήτου που βρίσκεται εντός του 
ρυμοτομικού σχεδίου Δήμου Πατρέων και ειδικότερα επί 
των οδών Αλ. Υψηλάντου - Παπαφλέσσα - Καραϊσκάκη. 

9. Την 16/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

10. Την 34872/25.5.1992 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων για προέ¬ 
γκριση της σχετικής τεχνικής μελέτης με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του 
ακινήτου (βαρυνομένου) που βρίσκεται εντός του ρυμοτο¬ 
μικού σχεδίου του Δήμου Πατρέων (Ν. Αχάιας) και επί των 
οδών Υψηλάντου - Παπαφλέσσα - Καραϊσκάκη, και έχει 
χαρακτηριστεί ως έργο τέχνης με την ΥΠΠΟ/ΔΙΛΑΠ/Γ/ 
84/3985/21.1.1988 απόφαση του Υπουργού Πολιτισμού 
(β 67) και του οποίου την αποκλειστική κυριότητα έχει η 
παραπάνω συναίνουσα στην μεταφορά του συντελεστή 
δόμησης Ελένη Βέτσου - Ιγγλέση, όπως το βαρυνόμενο 
ακίνητο φαίνεται με στοιχεία Α,Β,Γ,Δ,Α στο σχετικό πρω¬ 
τότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Δ/νσης Τοπογραφικών Εφαρμογών 
με την 163/1992 πράξη του και που αντίτυπό του σε φω¬ 
τοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου 
και της μεταφοράς του συντελεστή δόμησης είναι τα εξής: 

α. Εμβαδόν ακινήτου : 388,95 τ.μ. 

β. Ποσοστό κάλυψης : 70% 

γ. Συντελεστής δόμησης της περιοχής βάσει του οποίου 
πραγματοποιείται η μεταφορά : 2,9424 

δ. Δομήσιμη επιφάνεια που αντιστοιχεί σ’ αυτό: 388,95 
X 2,9424 = 1.144,45 τ.μ. 

ε. Δομημένη επιφάνεια : 492,23 τ.μ. (280,58 τ.μ. στο 
ισόγειο και 211,65 τ.μ. στον όροφο) 

στ. Μεταφερόμενη δομήσιμη επιφάνεια : 652,22 τ.μ. 
από ορόφους 

Άρθρο 2 

Εγκρίνεται η χορήγηση τίτλου μεταφοράς συντελεστή 
δόμησης στο όνομα της Ελένης Βέτσου - Ιγγλέση για εμ¬ 
βαδόν 652,22 τ.μ. (από ορόφους). 

Άρθρο 3 

Η ισχύς του παρόντος διατάγματος αρχίζει από την δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 









